**Izredna navodila slovenskih škofov za preprečevanje širjenja koronavirusa COVID-19:**

**odpoved svetih maš do preklica**

1. **V izogib širjenju koronavirusa COVID-19 in za ohranjanje zdravja prebivalstva, so do nadaljnjega odpovedane vse svete maše, podeljevanje zakramentov, zakramentalov, ljudske pobožnosti, župnijska praznovanja in drugi dogodki ter vsa srečanja.**
2. **Duhovniki darujejo svete maše po sprejetih namenih izključno zasebno, brez prisotnosti vernikov.**
3. **Svete maše in križevi poti ter druge oblike pobožnosti na prostem niso dovoljeni.**
4. **Verniki naj nadomestijo odsotnost od svetega bogoslužja z molitvijo, postom, dobrimi deli, prebiranjem Božje besede, spremljanjem svete maše po radiu, TV oziroma spletu ter s prejemom duhovnega obhajila.**
5. **Dovoljeni so cerkveni pogrebi ob strogem upoštevanju navodil državnih ustanov. Pogreb se opravi brez pogrebne svete maše in samo z najožjimi sorodniki. Pogrebna sveta maša bo lahko darovana po preklicu tega navodila.**
6. **Ta preizkušnja nas vabi k poglobljeni molitvi. Vaš župnik bo imel vsak dan ob 15.00 molitev križevega pota. Vi se lahko pridružite tej pobožnosti doma in bomo ob isti uri vsi povezani med seboj.**

**Branko Balažic, župnik**